Cena Baccho a Brongo oblata

Cena Baccho a Brongo oblata est cum Bacchus (vel Dionysus) ad Indiam iter faceret: quidam Brongus, hospes pauper ad ripas fluminis Alybae in Ponto, cenam generosam praebuit; deus invicem vinum ei dono dedit. Quae cena a Nonno in Dionysiacis carmine epico (17.37–86) descripta est. Inde discimus Brongum lac caprinum cum aqua mixtum praebuisse ad bibendum (sicut Erigone in cena Baccho ab Icario oblata), ad edendum autem  “cenam sine cena” vel sine carne, sicut in cena Herculi a Molorcho oblata: ipse Nonnus hanc comparationem exprimit. Cenam enim olivae colymbades et caseus recens constituunt.

Aliis fontibus antiquis  est appellatio fluminis cuiusdam, Danubii tributarii, quae linguis vernacularibus “Magna Morava” nuncupatur.Jan Burian, "Brongus" in Brill's New Pauly; Vl. Georgiev, La Toponymie ancienne de la péninsule Balcanique (1961) p. 33

 Notae 

 Bibliographia 
 A. S. Hollis, ed., Callimachus: Hecale (Oxonii: Clarendon Press, 1990) pp. 341-354 ("Appendix: The Hospitality Scene")

Categoria:Bacchus
Categoria:Cenae litterariae
Categoria:Fabulae